CELEX: 32009D0312
Language: ro
Date: 2009-04-02 00:00:00
Title: 2009/312/CE: Decizia Comisiei din 2 aprilie 2009 de modificare a Deciziei 2000/96/CE cu privire la rețelele de supraveghere specializate pentru bolile transmisibile [notificată cu numărul C(2009) 2351] (Text cu relevanță pentru SEE)

3.4.2009   
            
            
               RO
            
            
               Jurnalul Oficial al Uniunii Europene
            
            
               L 91/27
            
         
      DECIZIA COMISIEI
   
   din 2 aprilie 2009
   de modificare a Deciziei 2000/96/CE cu privire la rețelele de supraveghere specializate pentru bolile transmisibile
   [notificată cu numărul C(2009) 2351]
   (Text cu relevanță pentru SEE)
   (2009/312/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Decizia nr. 2119/98/CE a Parlamentului European și a Consiliului din 24 septembrie 1998 de creare a unei rețele de supraveghere epidemiologică și control al bolilor transmisibile în Comunitate (1), în special articolul 3,
   întrucât:
   
               (1)
            
            
               Decizia 2000/96/CE a Comisiei din 22 decembrie 1999 privind bolile transmisibile care vor fi incluse în mod progresiv în rețeaua Comunității în conformitate cu Decizia 2119/98/CE a Parlamentului European și a Consiliului (2) stabilește o listă a bolilor transmisibile și a problemelor speciale de sănătate care fac obiectul supravegherii epidemiologice. Scopul principal al realizării la nivel comunitar al unei rețele de acest tip pentru supravegherea și controlul bolilor transmisibile a fost colectarea și coordonarea informațiilor provenind de la rețele de monitorizare din statele membre cu privire la sănătatea publică.
            
         
               (2)
            
            
               Având în vedere că, la momentul adoptării Deciziei 2000/96/CE, rețeaua comunitară nu acoperea toate bolile transmisibile sau problemele speciale de sănătate selecționate în vederea supravegherii epidemiologice, s-au identificat unele rețele de supraveghere specializate care puteau fi deja înființate.
            
         
               (3)
            
            
               Decizia 2003/542/CE a Comisiei din 17 iulie 2003 de modificare a Deciziei 2000/96/CE în ceea ce privește funcționarea rețelelor de supraveghere specializate (3) precizează, printre altele, bolile transmisibile și problemele speciale de sănătate pentru care au fost înființate la acel moment rețele de supraveghere specializate.
            
         
               (4)
            
            
               Regulamentul (CE) nr. 851/2004 al Parlamentului European și al Consiliului din 21 aprilie 2004 de creare a unui Centru European de prevenire și control al bolilor (4) (ECDC) definește rețelele de supraveghere specializate (RSS) ca fiind orice rețea specializată privind boli sau probleme speciale de sănătate selectate în vederea supravegherii epidemiologice, între structurile și autoritățile acreditate din statele membre.
            
         
               (5)
            
            
               Articolul 3 alineatul (2) litera (d) din Regulamentul (CE) nr. 851/2004 încredințează ECDC misiunea de a coordona rețeaua europeană a organismelor care își desfășoară activitatea în domenii legate de misiunea centrului, inclusiv rețele rezultate din activități din domeniul sănătății publice susținute de Comisie, și de a administra rețelele de supraveghere specializate.
            
         
               (6)
            
            
               În prezent, ECDC monitorizează importanța relativă a bolilor și a problemelor speciale de sănătate și, ori de câte ori situația epidemiologică o impune, propune modificarea listei bolilor transmisibile pe care rețeaua comunitară urmează să le acopere în mod progresiv. În plus, orice noi boli incluse în Decizia 2000/96/CE fac de îndată obiectul supravegherii epidemiologice de către ECDC.
            
         
               (7)
            
            
               Având în vedere că în prezent activitățile ECDC vizează marea majoritate a bolilor și a problemelor de sănătate enumerate în anexa I la Decizia 2000/96/CE, nu mai este necesară marcarea cu asteriscuri, în anexa respectivă, a rețelelor care au fost deja înființate.
            
         
               (8)
            
            
               Prin urmare, Decizia 2000/96/CE ar trebui modificată în consecință.
            
         
               (9)
            
            
               Măsurile prevăzute în prezenta decizie sunt conforme cu avizul comitetului instituit prin articolul 7 din Decizia nr. 2119/98/CE,
            
         ADOPTĂ PREZENTA DECIZIE:
   Articolul 1
   Decizia 2000/96/CE se modifică după cum urmează:
   
               1.
            
            
               la articolul 4 alineatul (2), se elimină primul paragraf;
            
         
               2.
            
            
               anexa I se modifică în conformitate cu anexa la prezenta decizie.
            
         Articolul 2
   Prezenta decizie se adresează statelor membre.
   
      Adoptată la Bruxelles, 2 aprilie 2009.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 268, 3.10.1998, p. 1.
   
      (2)  JO L 28, 3.2.2000, p. 50.
   
      (3)  JO L 185, 24.7.2003, p. 55.
   
      (4)  JO L 142, 30.4.2004, p. 1.
   
      ANEXĂ
      Anexa I la Decizia 2000/96/CE se înlocuiește cu următorul text:
      
         
            „ANEXA I
            1.   BOLILE TRANSMISIBILE ȘI PROBLEMELE SPECIALE DE SĂNĂTATE CARE VOR FI INCLUSE PROGRESIV ÎN REȚEAUA COMUNITARĂ MENȚIONATĂ LA ARTICOLUL 1
            
            
                        1.1.
                     
                     
                        Pentru bolile transmisibile și problemele speciale de sănătate menționate în prezenta anexă, supravegherea epidemiologică în cadrul rețelei comunitare se va realiza prin culegerea și analizarea standardizate de date într-un mod care va fi determinat pentru fiecare boală transmisibilă sau problemă specială de sănătate în parte, în momentul înființării rețelelor de supraveghere specializate.
                     
                  2.   BOLI
            
            2.1.   Boli care pot fi prevenite prin vaccinare
            
            Difterie
            Infecții cu bacilul Haemophilus influenza grupa B
            Gripă
            Rujeolă
            Oreion
            Tuse convulsivă
            Poliomielită
            Rubeolă
            Variolă
            Tetanos
            2.2.   Boli cu transmitere sexuală
            
            Infecțiile cu Chlamydia
            Infecții cu gonococi
            Infecția cu HIV
            Sifilis
            2.3.   Hepatite virale
            
            Hepatita A
            Hepatita B
            Hepatita C
            2.4.   Boli transmise prin alimente și apă și boli cauzate de factori de mediu
            
            Antrax
            Botulism
            Campilobacterioză
            Criptosporidioză
            Lambliază
            Infecția cu E. coli enterohemoragică
            Leptospiroză
            Listerioză
            Salmoneloză
            Dizenterie bacilară
            Toxoplasmoză
            Trichineloză
            Infecția cu Yersinia
            2.5.   Alte boli
            
            2.5.1.   Boli transmise de agenți neconvenționali
            
            Encefalopatii spongiforme transmisibile, boala Creutzfeldt-Jakob
            2.5.2.   Boli transmise pe calea aerului
            
            Legioneloză
            Boală meningococică
            Infecții pneumococice
            Tuberculoză
            Sindromul respirator acut sever (SARS)
            2.5.3.   Zoonoze (altele decât cele de la punctul 2.4)
            
            Bruceloză
            Echinococoză
            Rabie
            Febra Q
            Tularemie
            Gripa aviară la specia umană
            Infecția cu virusul West Nile
            2.5.4.   Boli severe importate
            
            Holeră
            Malarie
            Ciumă
            Febre hemoragice virale
            3.   PROBLEME SPECIALE DE SĂNĂTATE
            
            
                        3.1.
                     
                     
                        Infecții nozocomiale
                     
                  
                        3.2.
                     
                     
                        Rezistență la antimicrobiene.”